**МОДЕЛ ЈАВНОГ УГОВОРА**

**ЗА ИЗБОР КОНЦЕСИОНАРА ЗА ПОВЕРАВАЊЕ ОБАВЉАЊА ДЕЛАТНОСТИ ПРИГРАДСКОГ ПРЕВОЗА ПУТНИКА НА ТЕРИТОРИЈИ ОПШТИНЕ КЛАДОВО**

Закључен између

|  |  |
| --- | --- |
| Наручилац | ОПШТИНА КЛАДОВО |
| Адреса | Улица Краља Александра бр. 35, 19 320 Кладово |
| Овлашћени представник | Председник општине Саша Николић |
| Матични број | 07213182 |
| Порески идентификациони број | 100697090 |
| Број текућег рачуна | 840-169640-70 |

(у даљем тексту: Наручилац/Јавни партнер)

и

|  |  |  |
| --- | --- | --- |
| Извршилац |  |  |
| Адреса |  |  |
| Овлашћени представник |  |  |
| Матични број |  |  |
| Порески идентификациони број |  |  |
| Број текућег рачуна |  |  |

(у даљем тексту: Извршилац/Приватни партнер)

(Наручилац/Јавни партнер и Извршилац/Приватни партнер су у даљем тексту појединачно означени као **уговорна страна** изаједно као **уговорне стране**)

1. **УВОДНЕ ОДРЕДБЕ**

**Основне одредбе**

У уводним одредбама овог уговора, уговорне стране констатују битне чињенице на којима заснивају стварну и слободну вољу да закључе овај уговор.

Наручилац је припремио документацију за јавну набавку референтни бр.405-14/2024-III од 01.03.2024. године, на основу које је спровео отворени поступак јавне набавке услуга за поверавање комуналне делатности приградског превоза путника на територији општине Кладово приватном партнеру по моделу јавно-приватног партнерства са елементима концесије чији је предмет избор приватног партнера и додела јавног уговора о јавно-приватном партнерству најповољнијем понуђачу за поверавање комуналне делатности приградског превоза путника (домаћег линијског превоза) на територији општине Кладово.

У поступку избора приватног партнера је изабран Извршилац, који је доставио понуду број \_\_\_\_\_\_\_\_\_\_\_\_\_\_ од дана \_\_\_\_\_\_\_\_\_\_\_\_\_\_-

Овај Уговор за поверавање комуналне делатности приградског превоза путника на територији општине Кладово по моделу јавно-приватног партнерства са елементима концесије, Наручилац и Извршилац закључују у складу са чланом 48. Закона о јавном приватном партнерству и концесијама („Сл.гласник РС“ број 88/2011, 15/2016 и 104/2016) и члановима 151. и 152. Закона о јавним набавкама („Сл. гласник РС“, бр. 91/2019), а на основу

1. Плана јавних набавки бр. 404-3/2024-III од 06.02.2024.године;
2. Јавног позива објављеног у Службеном гласнику Репбулике Србије дана \_\_\_\_\_2024. године и на Порталу јавних набавки дана \_\_\_\_\_2024.године под референтним бројем 405-14-1/2024-III;
3. Понуде Извршиоца бр. \_\_\_\_\_\_\_ од \_\_\_\_\_\_\_ 2024. године;
4. Одлуке о додели уговора Наручиоца Општине Кладово бр. \_\_\_\_\_ од \_\_\_\_\_\_\_ 2024. године.

У складу са наведеним, Наручилац и Извршилац овим Уговором утврђују међусобна права и обавезе у реализацији приградског превоза путника на територији општине Кладово.

**Појмови**

Појмови који се користе у овом уговору су:

1. **Пројекат јавно-приватног партнерства** јесте пројекат који се израђује, предлаже, одобрава и спроводи по неком од модела јавно-приватног партнерства и чини низ међусобно повезаних активности, које се одвијају одређеним редоследом, ради постизања дефинисаних циљева, у оквиру одређеног временског периода и одређених финансијских средстава, а који је у складу са овим законом одобрен као пројекат јавно-приватног партнерства, са елементима концесије, у овом случају *Концесиони акт за поверавање обављања делатности приградског превоза путника на територији општине Кладово.*
2. **Јавно-приватно партнерство (у даљем тексту: ЈПП)** јесте дугорочна сарадња између јавног и приватног партнера ради обезбеђивања финансирања, изградње, реконструкције, управљања или одржавања инфраструктурних и других објеката од јавног значаја и пружања услуга од јавног значаја, које може бити уговорно или институционално.
3. **Уговорно јавно-приватно партнерство** је јавно-приватно партнерство које међусобна права и обавезе у реализацији пројекта ЈПП, у овом случају са елементима концесије, уговорне стране уређују јавним уговором, чија је садржина прописана чланом 46. ЗЈППК. На питања која се односе на јавне уговоре, а која нису посебно уређена овим законом, примењују се одредбе закона којим се уређују облигациони односи.
4. **Јавни уговор** је уговор о јавно-приватном партнерству са елементима концесије, закључен у писаном облику између јавног и приватног партнера, којим се у циљу реализације пројекта јавно-приватног партнерства, уређују међусобна права и обавезе уговорних страна.
5. **Јавни партнер** је у овом случају Општина Кладово која је у складу са овим Законом о јавно-приватном партнерству и концесијама надлежна за реализацију пројекта јавно-приватног партнерства, које са приватним партнером закључује јавни уговор.
6. **Приватни партнер** је физичко или правно лице, домаће или страно, са домаћим или страним учешћем или без њега, или конзорцијум једног или више таквих физичких или правних лица која су одабрана у поступку избора приватног партнера и који са јавним партнером закључује јавни уговор.
7. **Извршилац** је привредно друштво или предузетник који обавља услуге превоза, чија је понуда изабрана у поступку избора приватног партнера и које закључује овај уговор са Наручиоцем.
8. **Корисник услуге** означава лице које на основу уговора има право на превоз.
9. **Подизвођач** је лице које је Извршилац ангажовао за делимично извршење услуга из овог уговора, за чије услуге Извршилац одговара као да их је сам извршио.
10. **Понуда** представља понуду Извршиоца бр.\_\_\_\_\_\_\_\_\_\_\_\_\_\_ (*број понуде*) од дана \_\_\_\_\_\_\_\_ 2024. године која је прихваћена од стране Наручиоца и на основу ње је успостављено ово јавно-приватно партнерство (приложена уз уговор као прилог).
11. **Накнада** је накнада коју Наручилац исплаћује Извршиоцу на месечном нивоу, у складу са понудом и овим уговором.
12. **Виша сила** означава било који чин, догађај или околност која је изван разумне контроле Уговорне стране, и који није изазван немаром или непримереним понашањем те Уговорне стране, а чија је последица таква да та Уговорна страна не може да испуњава било које обавезе предвиђене овим уговором, укључујући и штрајк, локаут *(„lockout“)* или други индустријски поремећај, рат или претњу ратом, терористички акт, блокаду, узбуну, саботажу, вандалистички чин, удар грома, пожар, олују, поплаву, земљотрес, експлозију, грешку или колапс система или опреме, што укључује, ради отклањања сумње и сваки значајан колапс компјутерског система, односно „софтвера“ и/или „хардвера“.
13. **Услуге превоза** означавају услуге јавног линијског превоза путника унутар насељених места или између насељених места која се налазе на територији општине Кладово који обухвата јавни линијски превоз аутобусом.
14. **Лиценца за превоз** је јавна исправа којом привредно друштво, друго правно лице или предузетник стиче право на обављање свих или појединих врста јавног превоза у друмском саобраћају.
15. **Извод лиценце за превоз** је јавна исправа којом надлежни орган потврђује да је аутобус којим домаћи Извршилац обавља јавни превоз путника унет у решење о издавању лиценце за превоз.
16. **Јавни превоз** је превоз који је под једнаким условима доступан свим корисницима превозних услуга и за који се наплаћује услуга превоза.
17. **Линија** је релација или скуп релација између почетне аутобуске станице или аутобуског стајалишта и крајње аутобуске станице или аутобуског стајалишта.
18. **Линијски превоз** је јавни превоз који се обавља на одређеној линији, одређеном учесталошћу, при чему се путници укрцавају и искрцавају на унапред одређеним аутобуским станицама или аутобуским стајалиштима.
19. **Поверљиве информације** означавају било који и сваки податак, било да је у писаној или вербалној форми, без обзира на који начин је снимљен или сачуван, који било која Уговорна страна обелодани другој Уговорној страни, укључујући и техничке информације у виду податка, цртежа, дизајна, концепта, спецификације, патентних апликација (било у облику нацрта или финалном облику), у вези услуга, производа или пословања Уговорне стране, и пословне податке, што укључују листе о клијентима, корисницима услуга превоза, услугама или добављачима и релевантне контакт податке (укључујући и одредбе овог Уговора), финансијске пројекције, буџете, предвиђања и пословне планове, нове услуге, производе и *„know-how“*, а свако упућивање на поверљиве информације ће обухватати и копије истих (уколико постоје).
20. **Техничка спецификација** услуге на коју се набавка односи је саставни део конкурсне документација и саставни део овог уговора у коме су тачно дефинисане обавезе Приватног партнера на основу које врши услуге и које је Приватни партнер дужан да се придржава истовремено са овим уговором.

**Тумачења**

Следеће одредбе примењују се на тумачење овог уговора:

1. Прилози овог Уговора чине његов саставни део, и позивање на чланове и прилоге подразумеваће чланове и прилоге овог Уговора, осим ако није другачије наведено. У случају неусаглашености између овог Уговора и његових прилога и било ког другог документа који је закључен у вези са овим Уговором, меродавне су одредбе Уговора.
2. Наслови чланова, параграфа и/или прилога додати су само ради лакшег сналажења уговорних страна и неће утицати на тумачење овог уговора.
3. Када контекст то захтева, речи у једнини подразумеваће и њихову множину и обратно, а речи у једном роду подразумеваће и други род.
4. Позивање на сагласност или одобрење у овом уговору подразумеваће да уговорна страна која даје сагласност или одобрење мора исте дати у писаном облику.
5. Било које упућивање на закон ће укључивати и све промене тог закона које су у датом тренутку на снази и било који други закон који је донет као замена, као и све друге прописе (укључујући указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката.
6. **ПРЕДМЕТ УГОВОРА И УГОВОРНИ ПЕРИОДИ**

**Предмет и циљ уговора**

Уговорне стране сагласно констатују да је предмет овог Уговора уређење међусобних права и обавеза Наручиоца и Извршиоца за поверавање обављања комуналне делатности приградског превоза путника на територији општине Кладово, са циљем смањења буџетских трошкова и подизања нивоа ефикасности у пружању јавних услуга.

Наручилац поверавањем услуга превоза Извршиоцу остварује своја законска права и обавезе из области организовања услуга превоза као комуналне делатности од општег интереса.

**Главни периоди уговора**

Уговор предвиђа две фазе реализације уговорних обавеза, као што следи:

**Битни елементи периода припреме су:**

1. у овом периоду Приватни партнер има обавезу да изврши припрему за спровођење Уговора, запосли нове кадрове уколико буде потребе за тим, обезбеди возила за превоз путника у складу са Уговором, преузиме тренутне линије и врши друге припремне активности;
2. Јавни партнер ће бити у обавези да омогући исходовање свих неопходних дозвола, сертификата, лиценци и да активно учествује и исходовању истих код свих јавних и других надлежних тела или изда сагласности из своје надлежности како би благовремено обезбедио да Приватни партнер добије све неопходне дозволе и сагласности;
3. Приватни партнер је у обавези да уведе системе електронске наплате карата и бројања путника у свим возилима којима ће вршити услугу превоза путника и да исте одржава;
4. Приватни партнер је у обавези да најкасније за 18 месеци у потпуности обнови возни парк возилима која испуњавају стандард ЕУРО6 (3 аутобуса и 4 минибуса), а која су значајно еколошки исправнија и квалитетнија у односу на возила којима се тренутно обавља превоз;
5. превоз путника у прелазном периоду мора се обављати без застоја и са могућношћу промена односно редукција у летњем и зимском режиму саобраћаја;
6. у овом периоду услуга се врши са постојећим или неким другим возилима која испуњавају захтеве из конкурсне документације;
7. уколико се период исходовања потребних дозвола или лиценци буде продужио из разлога на које приватни партнер не буде могао да утиче, период пружања уговорене услуге ће почети тек након исходовања истих;
8. превоз путника се мора обављати без застоја и промена од дана почетка пружања услуга који може бити **најкасније 30 дана од** дана закључења јавног уговора;
9. период припреме може трајати најдуже 18 месеци од дана закључења јавног уговора.

**Битни елементи периода пружања комплетне уговорене услуге су**:

1. након истека периода припреме, приватни партнер ће почети са пружањем уговорене услуге;
2. превоз путника ће моћи да се обавља возилима ЕУРО6 категорије;
3. најмање једном годишње приватни партнер је обавезан да изврши анализу тренутних линија и да предложи евентуалне измене;
4. процењена километража колико сва возила пређу вршећи приградски превоз путника на годишњем ниову износи 310.000 километара;
5. период пружања комплетне уговорене услуге траје 20 година.
6. **ПРАВА И ОБАВЕЗЕ ПРИВАТНОГ ПАРТНЕРА**

**Обавезе Приватног партнера**

Извршилац се обавезује:

1. оснује друштво посебне намене у складу са чланом 15. Закона о јавно-приватном партнерству и концесијама и Концесионим актом;
2. поднесе захтев за добијање лиценце за обављање превоза путника у друмском саобраћају;
3. обезбеди финансијска средства за набавку 3 аутобуса и 4 минибуса одмах по закључењу јавног уговора, а најкасније у року од 18 месеци од потписивања јавног уговора;
4. да сва возила којима се буде обављао приградски превоз путника на територији општине Кладово задовоље стандард ЕУРО6;
5. да инвестира у обнову возног парка по истеку употребног века (максимална старост возила у коришћењу - 15 година старости возила);
6. изврши припрему за спровођење Уговора, запосли нове кадрове уколико буде потребе за тим, обезбеди возила за превоз путника за несметано обављање превоза путника до набавке возила, преузме тренутне линије и врши друге припремне активности;
7. да уведе системе за бројање путника и електронску наплату карата у свим возилима којима ће вршити услугу превоза путника и да исте одржава, у складу са предвиђеном динамиком;
8. током целокупног трајања Уговора поседује довољан број возила за несметано обављање делатности услуге превоза и да омогући да број возила и њихов капацитет буде у складу са предложеним редовима вожње, као и очекиваним бројем путника;
9. уколико у току реализације Уговора дође до повећања броја пређених километара у току године неопходно је број возила ускладити са бројем пређених километара;
10. да обезбеди простор за паркирање и одржавање возила, као и одговарајућу и квалитетну сервисну подршку и радионицу за одржавање, поправке возила, технички преглед и др;
11. да изврши техничку израду редова вожње у складу са конкурсном документацијом и релевантним прописима;
12. да ће се у обављању превоза на повереним линијама придржавати регистрованих и оверених редова вожње као и свих одредби релевантних законских и подзаконских аката које се односе на услуге превоза;
13. да у сваком возилу поседује оверени ред вожње;
14. да у сваком тренутку током периода пружања услуге обезбеди довољан технички и кадровски капацитет, одн. довољан број возила и возача како би се одржавао ред вожње;
15. примени сва неопходна и расположива средства како би олакшао и омогућио приступ и коришћење услуге превоза особама са смањеном мобилношћу и инвалидитетом, уз најбоље могуће услове безбедности да сва возила имају једно место резервисано за инвалиде;
16. да врши приградски превоз путника у складу са квалитетом дефинисаним овим уговором;
17. да током целог трајања Уговора испуњава услове неопходне за обављање услуга превоза према условима предвиђеним у документацији о јавној набавци, овом уговору и у складу са законом;
18. једном годишње изврши анализу тренутних линија и да предложи евентуалне измене;
19. да примењује тарифну политику и политику цена коју утврђује Општина Кладово;
20. у случајевима када извршилац због квара на возилима, саобраћајне незгоде у којој је учествовало његово возило и сличних ситуација не обави неки полазак, он је у обавези да о томе извести надлежни орган Наручиоца, као и да обезбеди превоз путника са купљеним возним картама до места одредишта;
21. извештава Скупштину општине Кладово о пословању (обавезама, приходима, расходима) који су у вези са пројектом на месечном, шестомесечном и годишњем ниову.

У случајевима када Извршилац није обавио поласке, а о разлозима неизвршења преузетих обавеза није известио надлежну службу Општинске управе, Извршиоцу ће бити обрачунати пенали за поласке које није обавио.

**Обавезе Извршиоца у вези са одржавањем возног парка**

У току трајања овог уговора Извршилац је у обавези да испуњава све обавезе предвиђене овим уговором и релевантним прописима. У овом смислу, обавезе Извршиоца су да:

1. врши редовне провере исправности возила на дневном нивоу и отклања уочене недостатаке и кварове, како би омогућио да су возила у потпуности безбедна за вожњу;
2. одржава у исправном стању све делове возила битне за безбедност и квалитет превоза (врата, прозоре, седишта, рукохвате, степеништа, кровне отворе, стакла, поклопце на поду и сл.);
3. обезбеди простор за паркирање у општини Кладово и простор за одржавање возила, као и одговарајућу квалитетну сервисну подршку и радионицу за одржавање, поправке возила, дневни преглед и др;
4. обезбеди да возило буде очишћено и опрано споља и изнутра најмање једном дневно;
5. обезбеди да температура у возилу буде прилагођена спољњим условима (лети расхлађено, зими загрејано возило);
6. обезбеди да вoзилo буде виднo oбeлeжeнo oзнaкaмa oд знaчaja зa инфoрмисaњe путникa и вођење евиденције од стране Наручиоца као и да поседује неопходна обавештења која се тичу путника, и тo:
7. назив линије је потребно истаћи у складу са важећим прописима;
8. у возила градског превоза поред назива линије мора бити истакнут и број линије који додељује надлежни орган Наручиоца за послове саобраћаја;
9. на предњој десној страни возила и на задњој страни на средини између браника и ветробранског стакла, мора бити исписан идентификациони (гаражни) број возила усаглашен између Наручиоца и Извршиоца;
10. у возилу мора постојати обавештење (ценовник) о важећој цени возне карте;
11. у возилу мора постојати обавештење о корисницима који имају право на бесплатну или повлашћену вожњу;
12. благовремено обавести одељење Наручиоца надлежно за послове јавног превоза о свим изменама које се односе на услове обављања превоза;
13. одржава да број возила и њихов капацитет буде у складу са предложеним редовима вожње као и очекиваним бројем путника;
14. да одржава у исправном стању системе за бројање путника и електронске наплате карата.

Истицање реклама на возилу дозвољено је у складу са посебним законом којим се уређује ова област, као и у складу са одребама закона којим се регулише превоз путника у друмском саобраћају.

**Обавеза Извршиоца да оснује Друштво посебне намене**

Одмах након закључења овог уговора, а најкасније у року **од 30 дана** од закључења, Извршилац је обавезан да оснује ново Друштво посебне намене.

Након закључења јавног уговора Друштво посебне намене ће у потпуности преузети обављање услуге превоза након исходовања лиценци и дозвола од стране Јавног партнера.

Друштво посебне намене је привредно друштво које ће основати приватни партнер искључиво и само за потребе реализације овог пројекта јавно-приватног партнерства. Оснивачка и управљачка права уређују се Оснивачким актом и уређују се у складу са законом којим се уређује положај привредних друштава.

Друштво посебне намене оснива Приватни партнер са 100% удела Приватног партнера..

Друштво заступа директор друштва.

Надзорни одбор сваке године до 30. јуна припрема редовни годишњи извештај о резултатима пословања и о томе писмено извештава Скупштину општине Кладово.

Друштво посебне намене ће од оснивања имати Рачун посебне намене код пословне банке преко које обавља највећи део свог пословања. Рачун посебне намене ће бити једини рачун који Извршилац користи за усмеравање свих примања и вршење свих плаћања у току извршавања својих обавеза по овом уговору.

За вршење преноса средстава из буџета по овом уговору, Извршилац је обавезан да се усклади са прописима којима се уређује буџетски систем.

Сва унета имовина ће бити у власништву Друштва посебне намене.

Друштво посебне намене има сва права и обавезе која припадају Извршиоцу у складу са овим уговором укључујући и право уступања потраживања у име Друштва посебне намене које је могуће у складу са чланом 15. овог Уговора.

**Обавеза достављања извештаја о реализацији услуге превоза**

Извршилац је дужан да доставља одељењу Наручиоца надлежном за послове јавног превоза путника доставља месечне, шестомесечне и годишње извештаје о реализацији услуге превоза.

Месечни извештаји морају да садрже податке о броју превезених путника по линијама и поласцима, статистиком о временима полазака, кашњењу и осталим елементима који утичу на квалитет јавног превоза, као и укупну километражу возила. Месечни извештаји достављају се најкасније до 15-oг у месецу за претходни месец. Плаћање концесионе накнаде за претходни месец врши се на основу достављеног извештаја.

Шестомесечни извештаји садрже систематизоване податке из месечних извештаја, као и податке о оствареним приходима Извршиоца, како по основу продатих карата путницима тако и по основу других накнада исплаћених по основу обављене услуге превоза. Шестомесечни извештаји се достављају до 30. јула текуће године за првих шест месеци, односно до 30. јануара наредне године за других шест месеци.

Годишњи извештај мора поред синтезе месечних извештаја о реализацији по линијама и поласцима, да садржи и бројно стање и структуру возила на дан 31. децембар, податке о оствареним приходима и расходима Извршиоца по основу обављања уговорених услуга, као и све друге податке од значаја за обављање превоза на захтев одељења Наручиоца надлежног за послове јавног превоза путника.

Годишњи извештај за претходну годину Извршилац доставља одељењу Наручиоца надлежном за послове јавног превоза путника најкасније до 30. јануара текуће године за претходну годину.

**Стандарди пружања услуга превоза**

Стандарди у вези са пружањем услуга превоза које су предмет овог уговора морају бити у складу са условима и стандардима утврђеним у оквиру јавног позива и документације о јавној набавци, као и у складу са важећим прописима из ове области за све време трајања Уговора. Наведени стандарди услуга превоза нарочито обухватају стандарде у погледу капацитета возног парка (број возила), старости и захтеваних услова возила, поседовање паркинг простора, објеката за одржавање возила и слично.

**Квалитет пружања услуга превоза**

Извршилац се обавезује да пружа услуге превоза високог квалитета током трајања овог уговора (редовност превоза, тачност превоза, чистоћа возила и исправност инсталација, редовно информисање путника о свим информацијама од значаја).

Поштовање редовности превоза оцењује се месечно, на основу односа броја одржаних и планираних полазака, односно броја остварених и планираних километара.

Поштовање тачности превоза оцењује се месечно, на основу процента одступања од времена по реду вожње.

Сматра се да је возило одступило од времена по реду вожње ако је кашњење веће од 5 (пет) минута, док ранији полазак у односу на ред вожње није дозвољен.

Оцена чистоће возила и исправности инсталација (првенствено грејања у зимским условима и температуре у возилу у летњим условима) врши се ненајављеним контролама возила Извршиоца које организује Наручилац преко овлашћених лица.

Оцену нивоа и квалитета информација путницима организује Наручилац преко овлашћених лица, а врши се ненајављеним контролама елемената који чине средства за информисање корисника услуга превоза. Контрола обухвата евиденцију присуства, исправности и правилног постављања средстава за информисање путника.

**Усклађеност са прописима**

Извршилац има обавезу да поступа у складу са законом, техничким и другим прописима и добрим пословним обичајима у РС приликом извршавања својих уговорних обавеза, као и у складу са овим уговором прописаним правилима.

Извршилац је обавезан да своје уговорне обавезе, а које су из његове професионалне делатности извршава благовремено, стручно и квалитетно и да поступа с повећаном пажњом, према правилима струке и обичајима, односно да поступа са пажњом доброг стручњака.

**Обавеза обезбеђивања финансијских средстава за финансирање пројекта**

Извршилац се обавезује да обезбеди средства за финансирање расхода пројекта\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (уписати: *из сопственог капитала и кредита и другог извора финансирања*).

**Права Извршиоца**

Извршилац има право да:

1. обавља јавни приградски превоз на целокупној територији општине Кладово у складу са законом;
2. остварује приход наплатом карата од крајњих корисника;
3. остварује приход наплатом уговорене концесионе накнаде на месечном нивоу од стране Наручиоца – издвајања из буџета Општине за надокнаду трошкова пређених километара (за субвенционисане категорије, школски превоз и сл.);
4. врши услугу превоза путника на територијама других локалних самоуправа у складу са законом .

**Право уступања потраживања**

Закључењем овог уговора, Наручилац изражава своју сагласност да ће Извршилац имати овлашћење да уступи потраживања настала на основу уговорене накнаде финансијеру/банци у складу са законом који уређује јавно-приватно партнерство и концесије и осталим важећим прописима РС.

Наручилац неће имати других обавеза према таквом преузимаоцу (финансијеру/банци). Уколико услуге не буду остварене у складу са уговором, Наручилац ће имати право наплате пенала у случају неизвршене услуге након достављеног годишњег извештаја. Концесиону накнаду ка Извршиоцу Наручилац плаћа у уговореном износу све до краја уговорног периода.

1. **Права и обавезе Наручиоца**

**Обавезе Наручиоца да омогући пружање услуге**

Наручилац се обавезује да:

1. преузме обавезе из своје надлежности како би организовао и вршио контролу обављања превоза од стране Извршиоца;
2. врши регистровање и оверу редова вожње у вези са услугама превоза у складу са важећим прописима;
3. обезбеди услове за трајно и континуирано обављање и развој комуналне делатности превоза путника у приградском саобраћају, а нарочито саобраћајне и путне услове за несметано одвијање саобраћаја, поправку и модернизацију улица и путева у својој надлежности као и изградњу и одржавање вертикалне и хоризоталне сигнализације, да прати услове превоза и предузима ванредне мере на отклањању узрока прекида саобраћаја за који је надлежан;
4. помоћ, активно учествовање и давање потребних сагласности, дозвола и исправа из његове надлежности које су потребне како би Извршилац благовремено добио све дозволе, сагласности, лиценце и другу неопходну документацију код надлежног органа у циљу квалитетне реализације пројекта;
5. учествује активно у проналажењу прихватљивог решења за све заинтересоване стране у случају промене услова обављања услуга превоза услед наступања догађаја који нису под директном контролом уговорних страна, као што су промене правних прописа и др.;
6. редовно измирује плаћање концесионе накнаде и других финансијских обавеза из Уговора према Извршиоцу у складу са одредбама овог уговора;
7. вршење надзора над реализацијом пројекта, у складу са квалитетом дефинисаним јавним уговором и законом;
8. примењује све мере из своје надлежности у циљу смањења и евентуалног елиминисања нелојалне конкуренције у градском и приградском превозу путника; онемогућавање другом субјекту вршење ових услуга током трајања уговора, у складу са законом.

Наручилац има право да:

1. разматра и усваја оправдане захтеве за изменом цена;
2. разматра и усваја оправдане захтеве за изменом линија и полазака;
3. одређује корекције редова вожње на линији у зависности од промене броја путника (и услаглашава их са превозником);
4. врши редовну контролу квалитетета пружања комуналне услуге.
5. **Изјаве Приватног и Јавног партнера**

**Изјава Приватног партнера**

Извршилац закључењем овог уговора изјављује:

1. да ће пружати услуге превоза из овог уговора са пуном пажњом, благовремено и професионално;
2. да ће пружати услуге искључиво у складу са одредбама овог уговора и релевантних закона;
3. да ће током целог трајања Уговора испуњавати услове неопходне за обављање услуга превоза у складу са условима предвиђеним у документацији о јавној набавци, овом Уговору и важећим законима.
4. да има овлашћење да закључи овај Уговор и да изврши своје обавезе из Уговора, без потребе за пристанком, сагласношћу, одобрењем или овлашћењем које није претходно прибављено.

**Изјава Јавног партнера**

Наручилац закључењем овог уговора изјављује:

1. да пружи Извршиоцу сву објективно могућу и законом дозвољену помоћ и подршку у вези са организовањем превоза путника;
2. да има овлашћење да закључи овај уговор и да изврши своје обавезе из Уговора, без потребе за пристанком, сагласношћу, одобрењем или овлашћењем које није претходно прибављено;
3. да плати све доспеле новчане неспорне обавезе уговорене накнаде у року од 45 дана од дана пријема фактуре од Извршиоца;
4. да плати Извршиоцу камату на новчане неспорне обавезе, које нису плаћене у року од 45 дана од дана пријема фактуре, у висини утврђеној законом којим се уређује затезна камата;
5. да Извршилац има право да од Наручиоца захтева накнаду за кашњење у испуњавању новчане неспорне обавезе у износу утврђеном законом којим се уређују рокови измирења новчаних обавеза у комерцијалним трансакцијама између правних лица из јавног сектора и приватног сектора;
6. да Извршилац има право на накнаду свих трошкова које је претрпео у комерцијалним трансакцијама када су оне у директној вези са извршавањем његових уговорних обавеза и са реализацијом пројекта, а који трошкови су наступили као последица кашњења Наручиоца у испуњавању неспорних новчаних обавеза.

**Промене услова превоза**

Наручилац задржава право да, у зависности од промена превозних захтева корисника услуга, промене интезитета и праваца токова корисника услуга, или измена у путној инфраструктури, може вршити корекције линија и редова вожње, које за последицу могу имати промене у капацитету возила или промене у укупној километражи, искључиво уз писану сагласност Извршиоца.

Измене из претходног става обухватају: успостављање нових линија, укидање или измене трасе постојећих линија, измене елемената линије и/или реда вожње на линији тако што ће се повећати/смањити број возила на линији, изменити капацитет возила, повећати или смањити број полазака, изменити времена полазака, време вожње, број стајалишта и слично.

Измене из става 1. и 2. овог члана не могу бити веће од 5% годишње у односу на укупно утврђени годишњи обим превоза.

1. **Накнада за услуге превоза**

**Наплата возних карата**

Извршилац ће приход од обављања услуга превоза остваривати директно наплаћивањем возних карата од корисника услуга, док ће део прихода остваривати кроз уговорену концесиону накнаду коју ће Наручилац исплаћивати Извршиоцу на месечном нивоу током свих 20 година трајања овог Уговора.

**Концесиона накнада**

Извршилац има право на концесиону накнаду за повлашћене категорије путника у износу од \_\_\_\_\_\_\_\_\_\_\_\_\_\_\_\_\_\_\_\_ *(уписати износ по понуди)* динара годишње током трајања уговора како би услуга превоза путника могла бити организована на уговорен начин.

Редовно годишње усклађивање концесионе накнаде због инфлације извршава се у фебруару сваке године, почевши од дана почетка периода пружања услуга, у складу са годишњом инфлацијом динара изражена у процентима и објављена од стране Народне банке Србије (НБС).

Коригована годишња основна накнада одређена у ставу 2. овог члана примењује се од 1. марта сваке године почевши од дана почетка периода пружања услуга.

Ова накнада се може променити, изузев у случају описаном у ставу 2. овог члана, само уколико дође до промене повлашћених категорија путника, односно повећања или смањења путника који спадају у повлашћене категорије за више од 10%.

Јавни партнер има право одлучивања ко има право на повлашћене карте за превоз и у којем проценту (ђаци, студенти, осетљиве групе, пензионери итд.).

**Референтна валута**

Све новчане вредности обрачунате на основу уговора биће исказане у динарима*.*

Новчане вредности у члану 22. исказане су без пореза на додату вредност.

Наплата се врши са обрачунатим порезом на додату вредност у складу са позитивним правним прописима Републике Србије.

**Одређивање цене возне карте и промена уговорене цене**

Утврђивање цене возне карте за превоз је у надлежности Наручиоца, и исте ће се утврђивати ценовником који утврђује надлежни орган Општине Кладово.

Одлуку о промени цена комуналних услуга утврђује и усваја надлежни орган Општине Кладово самостално или по захтеву приватног партнера. Цена комуналних услуга се односи на цене појединачних/периодичних карата купљених у систему продаје коју организује Приватни партнер и других карата за превоз.

Уз захтев за давање горе наведене сагласности, приватни партнер доставља Скупштини општине Кладово образложење које нарочито садржи разлоге за промену и детаљну структуру предложене цене.

Скупштина општине Кладово објављује захтев за давање сагласности на одлуку о промени цена комуналних услуга, са образложењем, на огласној табли у седишту јединице локалне самоуправе, као и у електронском облику путем интернета, најмање 15 дана пре доношења одлуке.

Одлуком Скупштине општине Кладово о начину обављања комуналне делатности, односно уговором о поверавању, могу се уредити одговорност, односно права и обавезе уговорних страна за случај да се цена комуналне услуге која не подлеже давању сагласности, не утврди у износу који је у складу са уговором.

Приватни партнер може поднети захтев за давање сагласности о промени цена услуга, при чему Скупштини општине Кладово доставља образложење које нарочито садржи разлоге за промену и детаљну структуру предложене цене (цене рада, материјала, електричне енергије, воде, горива, промена курса, промена стопе инфлације, промена законске регулативе и др.).

Скупштина општине Кладово доноси одлуку о давању сагласности на промену цена возних карата.

Одлуком Скупштине општине Кладово о начину обављања комуналне делатности уређује се начин промене цене комуналне услуге на иницијативу јединице локалне самоуправе или на иницијативу приватног партнера.

Скупштина општине Кладово не може вршити промену цене услуга тако да се вршиоцу комуналне делатности нарушава редовно и нормално пословање, планиране инвестиције у току пројекта, као и остваривање пословних резултата.

**Услови плаћања**

Наручилац је сагласан да плати све доспеле новчане неспорне обавезе по овом уговору у року од 45 дана од дана пријема фактуре од Извршиоца.

Наручилац је сагласан да плати Извршиоцу камату на новчане неспорне обавезе, које нису плаћене у року од 45 дана од дана пријема фактуре, у висини утврђеној законом којим се уређује затезна камата.

Извршилац има право да од Наручиоца захтева накнаду за кашњење у испуњавању новчане неспорне обавезе у износу утврђеном законом којим се уређују рокови измирења новчаних обавеза у комерцијалним трансакцијама између правних лица из јавног сектора и приватног сектора.

Извршилац има право на накнаду свих трошкова које је претрпео у комерцијалним трансакцијама када су оне у директној вези са извршавањем његових уговорних обавеза или са имплементацијом пројекта, а који трошкови су наступили као последица кашњења Наручиоца у испуњавању неспорних новчаних обавеза.

**Одговорност за преузете обавезе**

У складу са чланом 54. Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019 и 149/2020), преузете обавезе и све финансијске обавезе локалне самоуправе морају бити извршене искључиво на принципу готовинске основе са консолидованог рачуна трезора, осим ако је законом, односно актом Владе предвиђен другачији метод.

1. **Наплата карата и контрола у вези са услугама превоза**

**Систем наплате карата**

До момента увођења система електронске наплате, Приватни партнер врши наплату карата по садашњем моделу (директном продајом карата) и достављањем извештаја о продатим картама до 5. у месецу за преходни месец, а сав приход који се оствари припада приватном партнеру.

Након увођења система електронске наплате карата, продаја појединачних/периодичних карата чију продају организује Приватни партнер, представљаће приход Приватног партнера.

Наплата се врши путем савременог система електронске наплате карата од стране Приватног партнера и могуће је остварити систем дислоциране наплате на више различитих места (киосци и сл.).

**Контрола од стране Наручиоца**

Јавни партнер путем именованог надзора, као и комуналне милиције и инспекције врши контролу наплате карата.

Јавни партнер има право да врши ненајављене контроле возних исправа и карата путника у возилима, најављене и ненајављене контроле извршења реда вожње као и најављене и ненајављене контролне прегледа возила која су предмет овог уговора.

Јавни партнер спроводи контролу возних исправа путника у возилу путем контролора и комуналне милиције. Јавни партнер путем надлежних инспекцијских служби и комуналне милиције контролише обављање комуналне делатности чије је вршење поверено Приватном партнеру у складу са Законом о комуналним делатностима, Законом о превозу путника у друмском саобраћају, Законом о инспекцијском надзору и Законом о комуналној милицији и другим позитивно-правним прописима.

Јавни партнер спроводи контролу над обавезама Приватног партнера и задржава право на проверу основних података о реализацији уговорених обавеза може да повери другој стручној организацији.

Поступак и резултати провере евидентирају се записнички.

1. **Средства финансијског обезбеђења и осигурање**

**Банкарска гаранција за испуњење уговорних обавеза** **у периоду вршења услуга**

За испуњење уговорних обавеза у периоду вршења услуга Извршилац је дужан да обезбеди банкарску гаранцију у износу **од 5%** вредности предвиђене годишње концесионе накнаде без пореза на додату вредност у року од 15 дана од дана почетка периода вршења услуга.

Банкарска гаранције се издаје сваке године најкасније до 15. јануара текуће године, са роком трајања до 31. јануара наредне године.

Уколико Извршилац не достави оригинал банкарске гаранције за испуњење уговорних обавеза у периоду вршења услуга најкасније у року од 15 дана од дана почетка године, Наручилац има право да активира гаранцију за претходну годину. Банкарска гаранција треба да буде са клаузулом неопозива, безусловна и платива на први позив и без права приговора. Банкарске гаранције не могу садржати додатне услове за исплату, краће рокове и мању вредност.

У случају стечаја или ликвидације пословне банке која је издала банкарску гаранцију, Извршилац је у обавези да без одлагања достави нову банкарску гаранцију друге пословне банке у Републици Србији.

**Обезбеђење извршења обавеза Наручиоца**

За обезбеђење плаћања концесионе накнаде Извршиоцу, Наручилац је дужан да достави бланко соло меницe. Број издатих меница мора бити једнак броју обавезних плаћања концесионе накнаде Извршиоцу за све време трајања уговора, односно 20 меница. Менице морају бити прописно оверене и потписане од стране овлашћеног представника Наручиоца и регистроване у складу са позитивним правним прописима, уз које је потребно доставити сву другу потребну документацију која је у складу са прописима Републиком Србијом потребна у вези са меницама. Менице ће се издати на износ годишње концесионе накнаде коју Наручилац исплаћује Извршиоцу.

Извршилац ће имати право да реализује менице из става 1. овог члана у случају да Наручилац не исплати концесиону наканду ни након истека законског рока.

**Осигурање**

Извршилац се обавезује да има закључен уговор о осигурању са прихватљивом осигуравајућом кућом за свако возило које користи за пружање услуге превоза, као и осигурање путника током целог периода важења Уговора.

Извршилац је такође одговоран да одржава код осигуравача, о свом трошку, током трајања Уговора, осигурање од професионалне одговорности које ће бити адекватно да покрије разумне и уобичајене трошкове за све губитке и штете (укључујући и индиректне губитке и штете) које Извршилац, његови запослени, повезана лица, подизвођачи, проузрокују током обављања пословних активности из овог уговора, с тим да износ осигуране суме не може бити мањи од 1.000.000,00 динара.

Доказ о закљученим уговорима о осигурању (полисама) за текућу годину, Извршилац се обавезује да достави Наручиоцу у року од 15 дана од прибављања полиса, а исти се сматра саставним делом овог Уговора.

Извршилац је дужан да редовно извештава Наручиоца писаним путем о важењу полиса осигурања, као и да обавести Наручиоца о свакој измени у вези издате полисе осигурања.

Новчани износ наплаћен од осигурања током трајања овог уговора сме се користити искључиво за санирање штета које су покривене полисама осигурања.

**Повреде одредби Уговора**

Извршилац је у обавези да поштује све одредбе Уговора и да уредно извршава све своје обавезе предвиђене истим.

Уговорне стране су сагласне да ће се повреде следећих одредби Уговора сматрати нарочито битним повредама Уговора:

1. непоштовање одредби овог уговора;
2. неправилности приликом пријема путника и у току превоза као што су: спречен пријем корисника са правом на бесплатан или повлашћен вид превоза; вербални или физички конфликт између возног особља Извршиоца и путника, и између самог возног особља Извршиоца; ометање или спречавање контроле од стране овлашћених лица Наручиоца, извршен превоз путника без путне исправе;
3. у случају утврђених осталих недостатака из овог уговора.

**Промене прописа**

Под променом прописа из овог члана се подразумева измена која је наступила након дана закључења овог уговора и која се није могла предвидети у време закључења Уговора.

Ако дође до измене важећег прописа или постане извесно да ће до такве измене доћи (било на нивоу Републике Србије, било локално на нивоу Наручиоца), свака уговорна страна треба оној другој доставити писано мишљење о могућим последицама такве измене, при том наводећи:

1. да ли је потребно изменити одредбе овог уговора како би се исти ускладио са одредбама измењеног прописа;
2. да ли је потребно изменити услове пружања услуге превоза и у ком обиму;
3. сваки губитак прихода Извршиоца који може настати услед измена прописа;
4. свако повећавање трошкова реализације пројекта услед измена прописа.

Уговорне стране су сагласне међусобно расправити питања из става 2. овог члана, те размотрити методе и начине којима се могу умањити последице измене прописа, како иста за последицу не би имала раскид Уговора.

У случају промене релевантних прописа (како на нивоу Републике Србије тако и на локалном нивоу) који утичу на било који елемент предвиђен овим уговором и значајно утичу на положај Извршиоца, нарочито у погледу цене и услове пружања услуга, Извршилац ће имати право да предложи измену уговорених услова пружања услуга у складу са насталим променама прописима.

**Ступање на снагу и трајање уговорног периода**

Овај уговор ступа на снагу на дан закључења од обе уговорне стране.

Трајање уговора је 20 годинa од дана закључења уговора рачунајући трајање периода припреме и периода вршења уговорене услуге.

1. **Раскид уговора**

**Престанак и раскид уговора**

Овај уговор може престати:

1. испуњењем законских услова;
2. раскидом Уговора због јавног интереса;
3. споразумним раскидом Уговора;
4. једностраним раскидом Уговора;
5. правноснажношћу судске одлуке којом се Уговор оглашава ништавим или поништава.

Овај уговор може престати испуњењем законских услова:

1. истеком рока на који је закључен Уговор;
2. смрћу приватног партнера, односно ликвидацијом или стечајем приватног партнера.

Изузетно од става 2. тачка 2) овог члана овај уговор не мора престати ликвидацијом или стечајем члана конзорцијума, ако најмање један члан конзорцијума преузме неограничено солидарно обавезу испуњења дела јавног уговора члана конзорцијума који је ликвидиран, односно над којим је окончан стечајни поступак, уз претходну сагласност Јавног партнера.

Овај уговор може престати истеком рока из члана 34. овог уговора, осим у погледу одређених обавеза које, у складу са одредбама овог уговора, остају на снази током одређеног периода по завршетку периода трајања Уговора.

Ниједна уговорна страна није овлашћена да једнострано раскине уговор пре његовог истека, осим из оправданих разлога дефинисаних у члановима 36.-41. овог Уговора.

Раскид уговора не утиче на било која друга правна средства којим уговорне стране располажу у складу са овим уговором.

**Једнострани раскид**

Уговор може престати једностраним раскидом једне од уговорних страна, условљеним понашањем друге уговорне стране, под условима из овог уговора.

Свака уговорна страна има право раскинути овај уговор ако постоји стално или поновљено неиспуњавање уговорних обавеза од друге уговорне стране.

У том случају, уговорна страна која истиче приговор мора препорученим писмом обавестити другу уговорну страну која не испуњава обавезе о наступању уговорне повреде, те јој одредити накнадни рок од највише 30 (тридесет) дана за испуњење обавеза, односно отклањање разлога за раскид Уговора. Ако страна која врши повреду не отклони повреду у остављеном року од 30 (тридесет) дана по пријему писаног обавештења о повреди или у дужем року, ако су се уговорне стране међусобно договориле, уговорна страна која је истакла приговор може раскинути Уговор писаним обавештењем о томе које је упућено страни која врши повреду.

**Право Наручиоца на једнострани раскид Уговора**

Јавни партнер може једнострано раскинути Уговор у следећим случајевима:

1. ако Приватни партнер својом кривицом не започне са извршавањем уговорних обавеза у уговореном року;
2. ако Приватни партнер не отпочне са обављањем превоза по регистрованом реду вожње на било којој линији која је поверена овим уговором у року од пет дана од дана почетка важења реда вожње, а да разлози за то нису садржани у члану 40. овог уговора;
3. ако Приватни партнер не обави превоз по регистрованом реду вожње на било којој линији која је поверена овим уговором дуже од једног дана недељно или дуже од пет дана узастопно у току године, а да разлози нису садржани у члану 40. овог уговора;
4. ако Приватни партнер не обави превоз по регистрованом реду вожње на било којој линији која је поверена овим уговором дуже од десет дана кумулативно у току године, а да разлози нису садржани у члану 40. овог уговора;
5. ако Приватни партнер не обавља превоз у обиму од најмање 80% од броја полазака на једној линији у периоду од 30 дана, без сагласности Наручиоца;
6. ако приватни партнер не спроводи мере и радње неопходне ради заштите добра у општој употреби, односно јавног добра, ради заштите природе и културних добара;
7. ако је приватни партнер дао неистините и нетачне податке који су били одлучујући за оцену његове квалификованости приликом избора најповољније понуде;
8. ако Приватни партнер на нивоу линије у току календарске године оствари кумулативно преко 50 процената казни (пенала);
9. ако приватни партнер обавља и друге радње или пропушта да обави неопходне радње које су у супротности са Уговором;
10. ако је приватни партнер пренео на треће лице своја права из јавног уговора без претходне сагласности јавног партнера;
11. у другим случајевима у складу са одредбама овог уговора и општим правилима облигационог права и прихваћеним правним правилима за конкретну врсту уговора.

Пре једностраног раскида овог уговора, Јавни партнер мора претходно писаним путем упозорити Приватног партнера о таквој својој намери и одредити примерени рок за отклањање разлога за раскид овог уговора и за изјашњавање о тим разлозима.

Ако Приватни партнер не отклони разлоге за раскид овог уговора у року из става 2. овог члана, Јавни партнер има право да раскине овај уговор.

У случају једностраног раскида овог уговора од стране Јавног партнера, Јавни партнер има право на накнаду штете коју му је проузроковао Приватни партнер у складу са општим правилима облигационог права.

На последице превременог раскида овог уговора због пропуста Приватног партнера примењују се посебна правила утврђена овим уговором као и општа правила облигационог права.

**Право Извршиоца на једнострани раскид Уговора**

Приватни партнер може једнострано раскинути овај уговор у складу са законом којим се уређује јавно-приватно партнерство, овим уговором и општим правилима облигационог права, ако Јавни партнер поступа на начин који доводи до неодрживости уговорног односа или који у потпуности ремети могућности приватног партнера у реализацији Уговора.

Приватни партнер може једнострано раскинути Уговор у следећим случајевима:

1. уколико Јавни партнер неоправдано не учествује у издавању потребних дозвола и сагласности или неоправдано одбије да изда потребне дозволе или сагласности;
2. уколико Јавни партнер намерно или крајњом непажњом повреди своје обавезе из овог уговора и тиме онемогућује или битно отежава Приватном партнеру извршење обавеза;
3. кашњење Јавног партнера у погледу плаћања доспеле исплате концесионе накнаде Приватном партнеру на начин предвиђен Уговором дуже од три узастопна месеца;
4. кршење обавеза из овог уговора од стране Јавног партнера које у значајној мери ремети или онемогућује Приватног партнера у извршавању уговорних обавеза.

На последице превременог раскида Уговора због пропуста Јавног партнера примењују се посебна правила утврђена овим уговором као и општа правила облигационог права.

**Дејство раскида уговора**

Дејство раскида Уговора наступа након протека 30 дана од поднетог писменог захтева уговорне стране која раскида Уговор другој уговорној страни са образложењем раскида Уговора.

**Раскид уговора у случају више силе**

Свака уговорна страна има право раскинути Уговор без повреде од стране друге уговорне стране у било ком случају продуженог деловања више силе.

Свака уговорна страна може раскинути овај уговор након протека рока од 120 дана од дана када је уговорна страна која се позива на настанак више силе доставила обавештење из става 1. овог члана.

У случају престанка Уговора из разлога више силе престају обавезе обе уговорне стране, а уговорне стране су дужне предузети све потребне радње те потписати све потребне исправе у сврху завршетка њиховог међусобног односа.

**Последице раскида Уговора**

У случају раскида Уговора из чланова 37. и 38. овог Уговора, Наручилац има право и обавезу да у што краћем могућем року спроведе поступак за избор другог Извршиоца који ће привремено обављати услуге утврђене овим уговором.

У случају престанка важења овог уговора по било ком основу, Извршилац ће бити у обавези да настави да врши уговорене услуге у складу са овим уговором до момента избора другог Извршиоца који ће наставити да врши услуге из Уговора.

У случају престанка овог уговора по било ком основу, Наручилац ће бити у обавези да у најкраћем могућем року, без неоправданог одлагања одабере другог Извршиоца који ће наставити да врши услугу.

Раскид од стране било које уговорне стране у складу са одредбама овог уговора ће створити обавезу друге уговорне стране да надокнади штету или уговорну казну другој уговорној страни уколико до ње дође, у складу са овим уговором.

Након престанка овог уговора из било ког разлога, уговорне стране ће одмах и без одлагања да врате једна другој било који документ, опрему, преписку, информације, софтвер, код и друго који су поверени или на други начин дати другој уговорној страни, а који се односе на предмет и/или извршење обавеза по овом уговору.

Активирање средства обезбеђења из овог уговора и потраживање уговорне казне из овог уговора неће утицати на право уговорне стране да захтева накнаду штете проистекле из повреда и неизвршења овог уговора.

**Обавеза чувања података**

Уговорне стране се обавезују да ће све податке и информације које су им учињене доступним закључењем овог уговора, чувати као тајну у складу са законом и добрим пословним обичајима, и да исте неће делити са трећим лицима.

Обавеза из става 1. овог члана не односи се на дељење информација државним органима у складу са законом, или нужно дељење информација од стране уговорних страна у сврху испуњења услова из овог уговора.

Обавезе утврђене овим чланом остају на снази пет година након престанка важења овог уговора.

**Виша сила**

Пропуст уговорних страна да испуне било које обавезе или одредбе из овог уговора не доводи до захтева једне уговорне стране према другој, нити ће се то сматрати повредом овог уговора, уколико је такво неиспуњење последица више силе.

Виша сила, у смислу става 1. овог члана, подразумева сваки непредвидив или неизбежан догађај који је изван моћи и воље уговорних страна. У сваком случају, под вишом силом се подразумева сваки догађај, околност или комбинација догађаја и околности, који излазе из круга редовних догађаја и околности на које је уговорна страна могла утицати, односно који нису проузроковани кривицом или непажњом уговорне стране, а који су настали на дан односно након закључења овог уговора и који утичу на извршење и остварење права и обавеза које произлазе из овог уговора, а чији утицај уговорне стране, и поред разумне пажње, нису могле да предвиде, спрече, отклоне или ублаже.

Уговорна страна која је погођена дејством више силе дужна је да достави писано обавештење другој страни о догађајима и/или околностима који представљају вишу силу у смислу овог члана чим то постане објективно могуће по наступању више силе, у којем ће та уговорна страна навести које од својих обавеза је спречена да изврши током дејства више силе. Пошто достави наведено обавештење другој уговорној страни, страна која је погођена дејством више силе ће наставити да обавештава другу уговорну страну, писаним путем, о сваком будућем суштинском развоју догађаја и/или околностима више силе по овом уговору, чим то постане изводљиво, као и о разумно очекиваном дану када ће страна која је погођена дејством више силе бити у могућности да настави са испуњењем својих обавеза.

У случајевима наступања дејства више силе у смислу овог члана, долази до привременог одлагања примене овог уговора, а обавезе из овог уговора се привремено обустављају до престанка догађаја дејства више силе.

По престанку дејства више силе, период важења овог уговора продужава се за период једнак периоду деловања више силе.

**Заштита животне средине и заштита на раду**

Извршилац се обавезује да у обављању своје делатности и обављању других активности обезбеди рационално коришћење природних богатстава, планирање и предузимање мера којима се спречава угрожавање животне средине у складу са важећим прописима.

Извршилац се обавезује да ће у обављању своје делатности поштовати важеће законе о заштити на раду, заштити деце, омладине и жена, што укључује и поштовање међународних конвенција које су правно обавезујуће у Републици Србији, као и све друге позитивне прописе Републике Србије.

1. **Неиспуњење и кашњење у извршењу услуга превоза из уговора**

**Оправдано неиспуњење и кашњење у извршењу услуга превоза из Уговора**

У току важења реда вожње, превоз се може привремено обуставити или изменити само у случајевима:

1. прекида саобраћаја због више силе;
2. због мера надлежног органа које непосредно утичу на ограничење саобраћаја, док те мере трају;
3. или других оправданих околности.

Извршилац је дужан да о обустави, односно о измени превоза из става 1. овог члана, одмах обавести одељење Наручиоца надлежно за јавни превоз путника и одељење Наручиоца надлежно за инспекцијске послове – саобраћајну инспекцију.

Извршилац је у обавези да у случајевима оправданог неиспуњења и кашњења у пружању услуга превоза, а у договору са Наручиоцем, обезбеди алтернативни превоз у односу на уговорени на начин да се што мање омета обављање превоза.

**Неоправдано неиспуњење и кашњење у извршењу услуга превоза из Уговора**

Свако друго неиспуњење или кашњење реда вожње у вези са превозом, осим оних наведених у одредбама члана 45. овог уговора, сматра се неоправданим неиспуњењем и кашњењем у извршавању услуга превоза из Уговора.

Извршилац је дужан да одмах обавести одељење Наручиоца надлежно за послове јавног превоза путника и саобраћајну инспекцију у случајевима када због квара возила на линији, саобраћајне незгоде у којој је учествовало његово возило, застоја у саобраћају и других објективних околности није у могућности да обави превоз, као и да одмах предузме мере да се превоз путника обезбеди на други начин (замена возила, укључење возила другог извршиоца и др.).

Извршилац је дужан да у случају када није у могућности да обави превоз према регистрованом реду вожње, најкасније 15 (петнаест) минута пре отпочињања превоза о томе обавести одељење Наручиоца надлежно за послове јавног превоза путника и саобраћајну инспекцију и да обезбеди да се превоз путника обезбеди на други начин.

1. **Уговорна казна и накнада штете**

**Уговорна казна**

У случају када Извршилац неоправдано касни у поласцима или неоправдано не одржи полазак, Наручилац има право да наплати казну од Извршиоца у износу од:

1. 5.000,00 динара у случају неоправданог кашњења поласка у приградском превозу дуже од 5 минута наспрам реда вожње;
2. 15.000,00 динара за сваки неодржан полазак у приградском превозу.

Наплата уговорне казне се обрачунава на крају месеца на основу утврђених неоправдано неодржаних или неоправданог кашњења полазака који морају бити записнички констатовани и потврђени од обе уговорне стране.

Обрачун наплате уговорне казне Наручилац испоставља Извршиоцу на крају месеца.

**Уговорна казна за неизвршење посла**

У случају неизвршења посла Јавни партнер има право да захтева и извршење посла и уговорну казну. Јавни партнер губи право да захтева испуњење обавезе ако је затражио исплату уговорне казне.

У случају доцње Јавни партнер има право да захтева или извршење посла или уговорну казну. Јавни партнер не може захтевати уговорну казну због задоцњења ако је примио испуњење обавезе, а није без одлагања саопштио Приватном партнеру да задржава своје право на уговорну казну.

У случају доцње или неизвршења посла Јавни партнер је обавезан да писаним путем поднесе захтев за исплату уговорне казне.

Јавни партнер има право на наплату уговорне казне и када њен износ премашује висину штете коју је претрпео, као и уколико је штета коју је Јавни партнер претрпео већа од износа уговорне казне, он има право захтевати разлику до потпуне накнаде штете.

**Накнада штете**

Свака уговорна страна ће обештетити, бранити и заштити другу уговорну страну од штети, казни, трошкова или других обавеза (укључујући разумне трошкове адвоката) које проистичу из било ког материјалног кршења овог уговора учињеног од друге уговоре стране. Међутим, ни у ком случају неће укупна одговорност уговорне стране која је дужна да надокнади штету другој уговорној страни прећи износе плаћене на основу овог уговора.

У случају настанка материјалне штете по крајње кориснике, односно трећа лица услед поступања Приватног партнера, Приватни партнер је дужан да тако насталу штету надокнади без одлагања.

**Регрес у случају накнаде штете трећем лицу**

У случају да Јавни партнер буде принуђен да оштећеном плати штету за коју је одговоран Приватни партнер, Јавни партнер има право на регрес од Приватног партнера, који је у обавези да му надокнади трошкове у року од 7 (седам) дана од дана слања захтева за регрес.

1. **Решавање спорова и меродавно право**

**Решавање техничких неспоразума**

У случају неспоразума између страна који су техничке природе, предмет неспоразума се прослеђује на коначно решавање трећем лицу кога заједнички именују Извршилац и Наручилац у року од три дана од дана настанка предметног неспоразума. Треће лице ће решити неспоразум у року од 15 дана од дана подношења захтева за решавање неспоразума трећем лицу од стране Извршиоца и/или Наручиоца. Одлука трећег лица је обавезујућа за уговорне стране, а накнада за рад трећег лица на решавању предмета неспоразума биће плаћена од стране која изгуби спор, док ће свака уговорна страна сносити трошкове својих правних саветника и друге трошкове који нису накнада за рад трећег лица.

Током периода решавања техничких неспоразума свака уговорна страна је дужна да извршава своје уговорне обавезе без одлагања.

Уколико уговорне стране не буду могле заједнички да именују треће лице за решавање техничких неспоразума дуже од 15 дана, сматра се да је наступио општи (правни) спор.

**Решавање општих (правних) спорова**

Уговорне стране ће споразумно решавати све спорове, несугласице или захтеве који проистекну из или у вези са овим уговором или неизвршењем уговорних обавеза, раскидом или ништавошћу овог уговора.

У случају када у вези општих (правних) спорова уговорне стране не могу споразумно да реше спор, због чега наступи неизвршавање уговорних обавеза било које уговорне стране дуже од три месеца, уговорне стране су сагласне да се спор реши у судском поступку.

Свака уговорна страна је овлашћена да, уколико наступи услов из става 2. овог члана, покрене тужбом парнични поступак пред надлежним судом.

За све спорове у вези овог уговора утврђује се надлежност Привредног суда у Зајечару.

У случају да након наступања услова из става 2. овог члана ни једна уговорна страна не искористи овлашћење из става 3. овог члана, након чега уговорне стране поново успоставе односе у складу са овим уговором, престаје важење овлашћења из става 3. овог члана.

1. **Прелазне одредбе**

**Измене Уговора**

Све накнадне измене и/или допуне ће бити обавезујуће, односно важиће само ако су сачињене у писаној форми и потписане од овлашћених представника сваке уговорне стране.

На захтев Јавног, односно Приватног партнера или банке, односно друге финансијске институције јавни уговор се може изменити.

Измене из става 1. овог члана не могу да обухвате следеће одредбе:

1. предмет уговора;
2. рок на који је уговор закључен.

Ако се измене јавног уговора врше по захтеву финансијера, поред ограничења из става 2. овог члана, тим изменама се не сме нарушавати баланс поделе ризика на штету Јавног партнера, нити се вредност јавног уговора може повећати за више од 3%.

Захтев финансијера из става 3. овог члана треба да буде економски оправдан, правно документован и прихватљив за Јавног партнера.

У случају измене Уговора по захтеву финансијера из става 3. овог члана потребно је претходно прибавити мишљење Министарства надлежног за послове финансија.

На поступак измене Уговора, примењују се одредбе закона којим се уређује јавно-приватно партнерство и концесије, закона којим се уређује поступак јавне набавке, закона којим се уређују облигациони односи и других позитивних прописа Републике Србије.

**Стабилизациона клаузула**

У случају промене прописа након закључења овог уговора који погоршавају положај Приватног или Јавног партнера, Уговор се може изменити без ограничења из члана 53. овог уговора, а у обиму који је неопходан да се Приватни, односно Јавни партнер доведе у положај у коме је био у моменту закључења овог уговора, с тим да рок трајања овог уговора ни у ком случају не може бити дужи од рока одређеног законом.

**Одрицање**

Пропуштање било које уговорне стране да оствари било које своје право или овлашћење добијено на основу овог уговора или да инсистира на строгој усклађености са било којом обавезом или условом овог уговора не представља одрицање од било којег права које има по овом Уговору.

**Ништавост одредби**

Уколико за било коју одредбу овог Уговора буде утврђено да је неважећа или ништава, то неће утицати на пуноважност осталих одредби. У том случају, уговорне стране ће преговарати у доброј вери са циљем да измене и допуне овај уговор како би се на законит начин реализовала њихова намера која је проузроковала неважеће или ништаве одредбе.

1. **Завршне одредбе**

**Закључење Уговора**

Овај уговор је сачињен у шест једнаких примерака од којих свака уговорна страна задржава по три примерка.

Сваки уредно потписани примерак овог уговора има значење оригинала и производи подједнако правно дејство.

**Прилози уговора**

Саставни део овог уговора су следећи прилози:

1. Прилог 1 – ТЕХНИЧКА СПЕЦИФИКАЦИЈА УСЛУГЕ НА КОЈУ СЕ ОДНОСИ ЈАВНА НАБАВКА (ОБИМ УСЛУГА)
2. Прилог 2 – ПОНУДА ИЗВРШИОЦА/ПРИВАТНОГ ПАРТНЕРА – ПОПУЊЕН, ОВЕРЕН И ПОТВРЂЕН ОБРАЗАЦ ПОНУДЕ

|  |  |
| --- | --- |
| НАРУЧИЛАЦ  \_\_\_\_\_\_\_\_\_\_\_\_\_\_\_\_\_\_\_\_\_ | ИЗВРШИЛАЦ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Напомена**: Саставни део документације о јавној набавци је модел јавног уговора. Понуђачима се исти предочава како би били упућени у садржину јавног уговора који ће закључити са наручиоцем уколико њихова понуда буде изабрана као најповољнија.

Овлашћено лице понуђача је дужно да попуни модел јавног уговора.

Овај модел јавног уговора представља садржину јавног уговора који ће бити закључен са одабраним најповољнијим понуђачем.